বকোত হত্যাকাণ্ড! আৰক্ষীৰ গাড়ীচালক জড়িত থকাৰ অভিযোগ Prag News : Best Assamese News Channel, Latest Assam News Live Today , North East Breaking News\nবকোত হত্যাকাণ্ড! আৰক্ষীৰ গাড়ীচালক জড়িত থকাৰ অভিযোগ\nবকোঃ পহিলা বিহুৰ দিনাই এক হত্যাকাণ্ড জোকাৰী গ'ল বকোৰ ছমৰীয়া অঞ্চল। তিনি বন্ধুৱে নিশা একেলগে বিহুৰ এসাঁজ খাই ওভতাৰ পথত সংঘটিত কৰে এই হত্যাকাণ্ড। মৃতদেহ উদ্ধাৰ হয় নদীত। বকোৰ ২নং মাকেলীত সংঘতিত হয় এই হত্যাকাণ্ড। মৃত যুৱকজন ২নং মাকেলীৰ বিশ্বজিৎ বিশ্বাস (৩০)। নিৰ্মমভাৱে হত্যা কৰা হৈছে যুৱকজনক। মুখমণ্ডলত বহুকেইটা আঘাতৰ চিন স্পষ্ট। কাণ এখন কাটি দিয়া হৈছে যুৱকজনৰ।\nকালি সন্ধিয়া ছমৰীয়াত দোকান বন্ধ কৰি উভটাৰ পাছত সন্ধানহীন হয় যুৱকজন। পুৱা আত্মীয়ই বিচাৰি শিংৰা নৈৰ সুঁতিত উদ্ধাৰ কৰে মৃতদেহটো। ঘটনাক লৈ অঞ্চলজুৰি তীব্ৰ চাঞ্চল্যৰ সৃষ্টি হৈছে। মৃতদেহ নিয়াতো বাধাপ্ৰদান কৰিছে স্থানীয় লোকে। ছমৰীয়াৰ আৰক্ষীৰ গাড়ীচালক হৰকান্ত দাসৰ বিৰুদ্ধে হত্যাকাণ্ডত জড়িত থকাৰ অভিযোগ স্থানীয় লোকৰ।\nআৰু পঢ়িব পাৰিব :কাৰাগাৰৰ পৰাই ৰঙালীৰ শুভেচ্ছা জনালে অখিলেঃ বন্দিত্বৰ জীৱনে ৪৮৮টা দিন অতিক্ৰম\nনিশা ধনঞ্জয় দাসৰ ঘৰত সঞ্জয় ৰাভা আৰু হৰকান্ত দাসে একেলগে বিহুৰ এসাঁজ খাইছিল। পুৱতিনিশা চাৰিবজলৈ একেলগে আছিল হৰকান্ত দাস। হঠাৎ চাৰি বজাত হৰকান্ত দাসৰ মোবাইল বন্ধ হয়, ইয়াৰ পাছতে ৰহস্যজনকভাৱে পুৱা শিংৰা নৈৰ সুঁতিত উদ্ধাৰ হয় হৰকান্ত দাসৰ মৃতদেহ। লগে লগে এক তিব্ৰ উত্তেজনা সৃষ্টি হয়। হত্যাকাৰীক গ্ৰেপ্তাৰৰ দাবীত আৰক্ষীক ঘেৰাও কৰি প্ৰতিবাদ স্থানীয় লোকৰ।
